David Miscavige

David Miscavige (født 1960) er en amerikansk scientolog. Han er styreleder i Scientologikirkens Religious Technology Center, et selskap som forvalter opphavsrett til navnene og symbolene i dianetikk og scientologi.

Biografi
David Miscavige led som barn av astma og hans far, som ble interessert i scientologi, tok ham med til en scientolog og gutten opplevde å bli frisk. Senere ble hele familien involvert i Scientologikirken og bodde periodevis i England der de studerte ved kirkens daværende hovedkvarter Saint Hill nær East Grinstead. Da han var 16 år ble Miscavige med i Scientologikirkens «Sjøorganisasjon». Han jobbet for Commodore's Messenger Organization, først i Clearwater i Florida og senere hos L. Ron Hubbard i California.Miscavige & Koon (2016) Der jobbet han blant annet som kameramann ved filminnspillinger sammen med HubbardLamont (1986). og tok over ansvaret for organisasjonen da Hubbard døde 1986. 

L. Ron Hubbard hadde på den tiden trukket seg unna offentligheten, og Commodore's Messenger Organization tok makten i kirken fra «Guardian's Office», som var ledet av Hubbards frue Mary Sue Hubbard og som ble svertet av at hun og flere andre ble dømt til fengselsstraff for sin innblanding i «Operation Snow White».Atack (1990) Det blir spekulert i hvordan Miscavige kom til makten i organisasjonen gjennom rent spill eller ikke, blant annet på grunn av at L Ron Hubbard endret sitt testamenterett før han døde, slik at «Religious Technology Center» fikk kontrollen over bevegelsen i stedet for at Hubbards frue, Mary Sue Hubbard fikk arven. Noen har hevdet at Hubbards signatur på dokumentene som ga rettighetene til Scientologien og Dianetikkens varemerker til RTC var forfalsket, men det finnes også opplysninger som tilsier at de er legitime.Lamont (1986) s. 96-97 Mange scientologer forlot organisasjonen på den tiden fordi de mente at Miscavige endret Hubbards lære. 

Miscavige figurerer sjelden i media, men inntar en sentral stilling ved store sammenkomster i bevelgelsen. Det var han som under pomp og prakt forkynte for medlemmene at Scientologikirken hadde fått innrømmet skattefritak som religion av Internal Revenue Service, etter flere års rettstvist. Flere avhoppede scientologer har vitnet om at Miscavige stadig har opptrådt voldelig og slått sine underordnede.The Truth Rundown  tampabay.com St. Petersburg Times

Privatliv
Miscavige giftet seg 1982 med Shelly Miscavige. Hun har ikke vært sett offentlig siden 2007. Etter å ha fått anmeldelser om at hun skulle ha forsvunnet har Los Angeles-politiet lagt bort saken da de har vært i kontakt med henne. Flere kilder oppgir at hun antagelig befant seg på Church of Spiritual Technologys hemmelige base i nærheten av Lake Arrowhead i California, og fortsatt er lojal til L. Ron Hubbards lære.Ned Zeman, Scientology's Vanished Queen, Vanity Fair, mars 2014 Miscavige er nær venn med skuespilleren og scientologen Tom Cruise, og har blant annet vært hans forlover ved Cruises brullyp.Scientology Leader Gave ABC First-Ever Interview ABC News, 18 november 2006 Ifølge flere avhoppere utøver Miscavige stor innflytelse på Cruise.

Miscavige har en eldre bror, en tvillingsøster og en yngre søster.Miscavige & Koon, 2016 Hans bror, Ron jr., forlot Scientologikirken i 2000. David Miscaviges far, Ron Miscavige, hoppet av fra Scientologikirken 2012. 2016 publiserte han sin bok, Ruthless: Scientology, My Son David Miscavige, and Me. Også Miscaviges niese, Jenna Miscavige Hill, har skrevet en selvbiografi, Beyond Belief (2013).

Referanser

Kilder
 Atack, Jon (1990), A Piece of Blue Sky, Lyle Stuart, 
 Lamont, Stewart (1986), Religion, Inc. – The Church of Scientology, London: Harrap, 
 Miscavige, Ron & Koon, Dan (2016), Ruthless - Scientology, My Son David Miscavige, and Me, Silvertail Books, 

Eksterne lenker
Om Miscavige på Scientologikirkens hjemmeside
"The Man Behind Scientology" - Avisartikkel om Miscavige

Kategori:Scientologer
Kategori:Personer fra Philadelphia